Νείλος

Ο Νείλος είναι ποταμός στην Αφρική και ένας από τους μεγαλύτερους ποταμούς στον κόσμο, με μήκος περίπου 6.650 χιλιόμετρα. Η λεκάνη απορροής του καλύπτει έντεκα χώρες: Λαϊκή Δημοκρατία του Κονγκό, Τανζανία, Μπουρούντι, Ρουάντα, Ουγκάντα, Κένυα, Αιθιοπία, Ερυθραία, Νότιο Σουδάν, Σουδάν και Αίγυπτο. Εκβάλλει στη Μεσόγειο Θάλασσα και έχει καθοριστική σημασία για την οικονομία και την επιβίωση των χωρών που διαρρέει, αποτελώντας την κύρια πηγή νερού για το Νότιο Σουδάν, το Σουδάν και την Αίγυπτο.

Ο ποταμός έπαιξε επίσης βασικό ρόλο στην ανάπτυξη της αρχαίας Αιγύπτου, με τον πολιτισμό της να ωφελείται ιδιαίτερα από τα νερά του. Έτσι, ο Ηρόδοτος αποκάλεσε την Αίγυπτο «Δώρο του Νείλου».
 Γεωγραφία: Ο Νείλος έχει δύο βασικές πηγές και εκβάλλει στη Μεσόγειο Θάλασσα μέσω του Δέλτα του Νείλου στην Αίγυπτο.
 Οικονομία: Ο Νείλος είναι κρίσιμος για την άρδευση και τη γεωργία, κυρίως στην Αίγυπτο. Η βιομηχανία και το εμπόριο ευνοούνται στις παραποτάμιες περιοχές.
 Κοινωνία και Πολιτισμός: Από την αρχαιότητα, ο Νείλος έχει σημαντική θέση στην αιγυπτιακή κοινωνία και θρησκεία. Ο Νείλος θεωρούνταν θεότητα και υπήρχαν μνημεία κοντά του.
 Πολιτιστικά Χαρακτηριστικά: Ο Νείλος επηρεάζει την αιγυπτιακή τέχνη, λογοτεχνία και θρησκεία, και συνεχίζει να αποτελεί σύμβολο ζωής.
 Μεγαλύτεροι Πολιτισμοί: Η αρχαία Αίγυπτος και οι κοινότητες στο Σουδάν αναπτύχθηκαν κοντά στις όχθες του Νείλου.

Ο Νείλος παραμένει κεντρικός για τις χώρες που διασχίζει, έχοντας σημαντική επιρροή στην οικονομία, την κοινωνία και τον πολιτισμό.

 Περιγραφή 
Ο Νείλος έχει δύο μεγάλους παραποτάμους, από τους οποίους σχηματίζεται:
 τον Λευκό Νείλο από την Ισημερινή Ανατολική Αφρική
 τον Γαλάζιο Νείλο από την Αιθιοπία.
Ο Νείλος χύνεται στη Μεσόγειο θάλασσα, σχηματίζοντας το Δέλτα του Νείλου. Είναι ο μεγαλύτερος σε μήκος ποταμός του κόσμου, αλλά είναι ο δεύτερος μεγαλύτερος σε παροχή νερού. Πηγάζει νότια του Ισημερινού και ρέοντας προς Βορρά δια μέσου της βορειοανατολικής Αφρικής εκβάλλει στη Μεσόγειο θάλασσα. Έχει μήκος 6.853 χιλιόμετρα και αποστραγγίζει έκταση που υπολογίζεται σε 3.349.000 τετραγωνικά χιλιόμετρα και μέση παροχή νερού 2.830 κυβικών μέτρων το δευτερόλεπτο. Ο Νείλος είναι «διεθνής» ποταμός, καθώς τους υδάτινους πόρους του μοιράζονται 11 χώρες, η Τανζανία, το Μπουρούντι, η Ρουάντα, η Λαϊκή Δημοκρατία του Κονγκό (πρώην Ζαΐρ), η Κένυα, η Ουγκάντα, η Αιθιοπία, η Ερυθραία, το Νότιο Σουδάν, το Σουδάν και η Αίγυπτος. Συγκεκριμένα, ο Νείλος είναι η κύρια πηγή νερού της Αιγύπτου και του Σουδάν. Ο Νείλος σχηματίζεται από τρία κύρια υδάτινα ρεύματα, του Άτμπαρα και του Κυανού Νείλου (Αμπάι), που ρέουν από τα υψίπεδα της Αιθιοπίας, και του Λευκού Νείλου, που πηγάζει στις λίμνες Βικτωρίας και Αλβέρτου και σχηματίζεται κυρίως από τον Μπαχρ ελ Γκαζάλ και τον Σόμπατ. Υπήρχε και τέταρτο υδάτινο ρεύμα, ο Κίτρινος Νείλος, του οποίου απομεινάρι αποτελεί το Ουάντι Χοουάρ.

 Ονομασία 
Σύμφωνα με την ελληνική μυθολογία και τη Θεογονία Ησιόδου, ο Νείλος ήταν Ποταμός - θεός, γιος του Τιτάνα Ωκεανού και της Τιτανίδας Τηθύος και αδερφός των Ποταμών και των Ωκεανίδων, ο οποίος έδωσε το όνομά του στο μεγάλο ποταμό της Αιγύπτου.«Τηθὺς δ᾽ Ὠκεανῷ Ποταμοὺς τέκε δινήεντας,
Νεῖλόν τ᾽ Ἀλφειόν τε καὶ Ἠριδανὸν βαθυδίνην» (Ησίοδος, «Θεογονία», στ. 337-8). Στην Οδύσσεια, το έπος του Ομήρου, ο Νείλος αναφέρεται με το όνομα Αίγυπτος (αρσενικό) και η χώρα δια μέσου της οποίας ρέει ονομάζεται επίσης Αίγυπτος (θηλυκό). Σύμφωνα με τον Διόδωρο τον Σικελιώτη ο ποταμός πήρε το όνομά του από τον Νειλέα, ο οποίος όταν έγινε άνακτας της Αιγύπτου κατασκεύασε σε καίρια σημεία πολλές διώρυγες και φιλοδόξησε να κάνει πολύ πιο πλωτό τον Νείλο - πράγμα που έγινε η αιτία να πάρει το ποτάμι το όνομά του.Άλλη εκδοχή θέλει την ονομασία Νείλος πιθανώς να προέρχεται από τη σημιτική ρίζα νάχαλ, που σημαίνει «κοιλάδα» ή «ποτάμια κοιλάδα» και κατ' επέκταση «ποταμός».  Μετά την πλήρη γεωγράφηση του πλανήτη, διαπιστώθηκε ότι υπάρχουν και πολλοί άλλοι ποταμοί που βαίνουν προς Βορρά, όπως π.χ. ο Ρήνος. Οι αρχαίοι Αιγύπτιοι ονόμαζαν το ποταμό Αρ ή Αούρ (Κοπτικά Ιάρο), ή «μαύρο», από το χρώμα μεταφερόμενων από αυτόν ιζημάτων κατά τις πλημμύρες. Η ιλύς του Νείλου είναι αρκετά σκουρόχρωμη, ώστε να δώσει στη χέρσο την παλαιότερη ονομασία της, Κεμ ή Κέμι (Km.t), η οποία επίσης σημαίνει «μαύρη» και συμβολίζει το σκότος. Στην Αίγυπτο και στο βόρειο Σουδάν ο Νείλος ονομάζεται σήμερα αν-Νιλ, αλ-Μπαρ (η θάλασσα) και Μπαρ αν-Νιλ ή Ναρ αν-Νιλ (ο ποταμός Νείλος).

 Παραπομπές 

 Βιβλιογραφία 

 Ο ΝΕΙΛΟΣ, ΣΧΕΔΙΑ Σχολικός Εκπαιδευτικός Δικτυακός Ιστός Αιγαίου

Δείτε επίσης 
Νείλος (μυθολογία)

Κατηγορία:Ποταμοί της Αφρικής

Κατηγορία:Υδάτινα σώματα της Αιγύπτου
Κατηγορία:Ακραία σημεία της Γης